Estônia
I Estônia na ny Repoblikan' i Estônia dia firenena  ao Eorôpa Avaratra (na Eorôpa Avaratra-Atsinanana raha ny marina kokoa), isan' ireo atao hoe Firenena Balta na Fanjakana Baltika (miaraka amin’ i Letônia sy i Litoania).  Amin' ny fiteny estôniana: dia atao hoe Eesti Vabariik izy. I Tallinn no renivohiny. Mizara sisin-tany amin' i Rosia ao atsinanana sy amin' i Letônia ao atsimo izy. Ao andrefany no misy ny Ranomasina Baltika, izay manasaraka azy amin' i Soeda, fa ny Helodranon' i Finlandy kosa no manasaraka azy amin' i Finlandy ao avaratra. Ny fiteny ôfisialin' i Estônia dia ny fiteny estôniana, izay fiteny nibeazan' ny 69 %n' ny mponina ao amin' io firenena io, sady fitenin' ny 82 %n' ny mponina tompon-tany sy vahiny.

Firenena manana vohon-tany lemaka midadasika i Estônia. Ny 25 %n ny velarany dia farihy sy honahona. Ralotra ala  ny 50 %n’ ny taniny.

Rosiana ny 30 %n’ ny mponina any Estônia.

Ny Esta no vahoaka voalohany nonina tao amin’ ny faritra misy an’ i Estônia nanomboka tamin’ ny taonjato voalohany taor. J.K., araka ny fiazan’ ilay mpahay tantara atao hoe Tacite. Tsy dia misy zava-pantatra firy ny tantaran’ i Estônia hatramin’ ny fananiham-bohitra nataon’ ireo Danoà tamin’ ny taonjato faha-11 ka hatramin’ ny faha-14. Nifandimby nifehy an’ ilay faritra amin’ izay ny mpitaingin-tsoavaly Teotônika jermanika sy ny Liga Hanseatika ary ny Soedoà hatramin’ ny fiantombohan’ ny taonjato faha-18 any ho any. Nofehezin’ ny Rosiana i Estônia tamin’ ny taona 1721. Nipoitra tamin’ ny fiandohan’ ny taonato faha-20 ireo hetsika mpanindrahitra tanindrazana. Nahazo ny fahaleovan-tenany ilay firenena tamin’ ny taona 1917 nefa lasa repoblika sôsialista sôvietika (tamin' ny Firaisana Sôvietika) hatramin’ ny taona 1991 izay nahazoany indray ny fahaleovan-tenany ka nanaovany lalàm-panorenana vaovao sady nidirany tao amin’ ny Firenena Mikambana. Niditra ho mpikambana tao amin’ ny Vondrona Eorôpeana i Estônia tamin’ ny 1 Mey 2004.

Jereo koa 
Firenena ao Eorôpa

Albania - Alemaina -  Andôra -  Aotrisy - Belzika - Bielôrosia - Bolgaria - Bôsnia-Herzegôvina - Danemarka - Espaina - Estônia - Fanjakana Mitambatra - Finlandy - Frantsa - Grisia (na Gresy) - Hôngria (na Hongaria) - Irlanda - Islandy - Italia - Jeôrjia - Kipra (na Sipra) - Krôasia (na - Krôatia) - Letônia - Liktenstaina - Litoania - Loksemborga - Masedônia Avaratra (na Makedônia Avaratra)- Malta - Môldavia - Môntenegrô - Nederlandy - Nôrvezy - Okraina - Pôlônia - Pôrtogaly - Tsekia - Romania - Rosia - San-Marîno - Serbia - Slôvakia - Slôvenia - Soeda - Soisa - Tsekia - Vatikàna.

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

Firenena
Firenenan'i Vondrona Eoropeanina